stanford-oval/wikipedia huggingface dataset:
ג'נה אורטגה
ביוגרפיה

אורטגה נולדה בעמק קוצ'לה (אנ') שבדרום קליפורניה, ארצות הברית, למשפחה מפוארטו ריקו ומקסיקו. היא הילדה הרביעית מתוך שישה, לכן היא מאוד קשורה לדמות שלה מהסדרה "הארלי באמצע". החל מגיל שמונה, עם עזרה מאמא שלה וסוכנים, היא התחילה להשתתף באודישנים.
קריירה

בשנת 2018 השתתפה אורטגה בפיילוט לסדרה "Man of the House" של ABC בתפקיד אלנה, המתוארת כ"ילדה יחידה יפהפייה ומרושעת שלא מתאים לה לחיות עם בני הדודים שלה". לבסוף, הפיילוט לא נמכר לאף רשת טלוויזיה.
בשנת 2020 שיחקה בסרט הקומדיה והאימה של נטפליקס "השמרטפית מכה שנית".
בשנת 2022 הופיעה בתפקיד הראשי של ונסדיי אדמס בסדרה "ונסדיי", וקיבלה עבור תפקידה מועמדות לפרס גלובוס הזהב לשחקנית הטובה ביותר בסדרת קומדיה או סדרה מוזיקלית בטקס פרסי גלובוס הזהב ה-80. באותה שנה אורטגה כיכבה בסרט “צעקה" בתור טרה קרפנטר, משנת 2022.
בשנת 2023, אורטגה חזרה לגלם את טרה בסרט ההמשך "צעקה 6" לצד מליסה באררה. בנובמבר פורסם כי אורטגה נשרה מהסרט "צעקה 7" עקב לוח הזמנים שלה לצילומי העונה השנייה של "ונסדיי".
בשנת 2024, נכללה ברשימת פורבס 30Under30.
בשנת 2024 פורסם שאורטגה תשמש גם כמפיקה בעונה השנייה של "וונסדיי".
הסרט Hurry Up Tomorrow, מותחן בכיכובם של דה ויקנד, אורטגה ובארי קיוגאן, יעלה בבתי הקולנוע ב-16 במאי 2025. אורטגה היא מפיקה בפועל של הסרט.
חיים אישיים

באוגוסט 2024, אורטגה חשפה בריאיון ל"ניו יורק טיימס" שהיא הפסיקה להשתמש בטוויטר לאחר שראתה תמונות חושפניות שלה שנוצרו על ידי בינה מלאכותית כשהייתה נערה. אורטגה הביעה שנאה כלפי בינה מלאכותית: ”אני שונאת AI, [...] האם אהבתי להיות בת 14 וליצור חשבון טוויטר ולראות תוכן בוטה ערוך שלי בתור ילדה? לא. זה מפחיד. זה מושחת. זה לא בסדר.”. היא קיבלה הודעות רבות והטרדות ממעריצים, כולל תמונות בלתי רצויות של איברי מין של גברים, כשהייתה בת 12 בלבד. אורטגה מחקה את חשבון הטוויטר שלה במהלך שנת 2022, בעקבות גל של תמונות בוטות שלה שקיבלה לאחר שהסדרה "ונסדיי" יצאה לאור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | איירון מן 3 | הבת של סגן הנשיא |  |
| 2013 | הרוע שבפנים 2 | אנני |  |
| 2014 | The Little Rascals Save the Day | מרי אן |  |
| 2015 | After Words | אנה צ'אפה |  |
| 2018 | Saving Flora | דון |  |
| 2019 | Wyrm | סוזי |  |
| 2020 | השמרטפית מכה שנית | פיבי אט'וול |  |
| 2021 | יום הכן | קייטי טורס |  |
| 2021 | The Fallout | ואדה קאוול |  |
| 2022 | סטודיו 666 | סקיי ווילו |  |
| 2022 | X | לוריין דיי |  |
| 2022 | American Carnage | קמילה |  |
| 2022 | צעקה | טרה קרפנטר |  |
| 2023 | צעקה 6 | טרה קרפנטר |  |
| 2023 | Finestkind | מייבל |  |
| 2024 | ביטלג'וס ביטלג'וס | אסטריד דיץ |  |
| 2024 | הילדה של מילר | קאירו סוויט |  |
| 2025 | Hurry Up Tomorrow | אנימה | גם מפיקה בפועל |
| 2025 | Death of a Unicorn | רידלי |  |
| יפורסם בהמשך | קלרה והשמש (אנ') | קלרה |  |
| יפורסם בהמשך | Winter, Spring, Summer, or Fall | רמי | גם מפיקה בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | רוב | ילדה | פרק: "The Baby Bug" |
| 2012 | CSI: ניו יורק | איימי מור | פרק: "Unspoken" |
| 2013 | סיפורים לפני המוות | ילדה קטנה | 2 פרקים |
| 2013 | ימי חיינו | היילי | פרק: "#1.12062" |
| 2014 | רייק | זואי לאון | 7 פרקים |
| 2014 | הגן המסתורי | דמויות שונות | דיבוב; פרק: "Chapter 8: Babes in the Woods" |
| 2014 | The Cookie Monster | ניטה | סרט טלוויזיה של UPtv |
| 2014–2019 | ג'יין הבתולה | ג'יין הצעירה | 30 פרקים |
| 2015 | ריצ'י ריץ' | דרסי | תפקיד ראשי (2 עונות); 21 פרקים |
| 2016–2018 | הארלי באמצע | הארלי דיאז | תפקיד ראשי (3 עונות); 57 פרקים |
| 2016 | אלנה והסוד של אוולור | הנסיכה איזבל | דיבוב; סרט טלוויזיה של ערוץ דיסני |
| 2016–2020 | אלנה מאוולור | הנסיכה איזבל | דיבוב; 39 פרקים |
| 2018 | ביזארדבארק | איזי | פרק: "The BFF (Before Frankie Friend)" |
| 2019 | את | אלי אלבס | תפקיד ראשי (עונה 2); 10 פרקים |
| 2019–2023 | הגרינים בעיר הגדולה | גבריאלה אספינוזה | דיבוב; 6 פרקים |
| 2020 | Home Movie: The Princess Bride | הנסיכה באטרקפ | פרק: "The Fire Swamp" |
| 2020–2022 | עולם היורה: מחנה הקרטיקון | ברוקלין | דיבוב; 47 פרקים |
| 2022–הווה | ונסדיי | ונסדיי אדמס | תפקיד ראשי; 8 פרקים  גם מפיקה בעונה השנייה |
פרסים ומועמדויות

| שנה | מסגרת | קטגוריה | עבודה מועמדת | תוצאה | הערות שוליים |
| --- | --- | --- | --- | --- | --- |
| 2024 | פרסי האקדמיה האוסטרלית לאמנויות הקולנוע והטלוויזיה | בחירת הקהל לשחקנית הטובה ביותר | עצמה | מועמדות |  |
| 2023 | איגוד מבקרי הקולנוע של אוסטין ('אנ) | פרס האמן פורץ הדרך (לזיכרונו של רוברט ר. "בובי" מק'קורדי) | The Fallout, צעקה, X, סטודיו 666 ('אנ) | זכייה |  |
| 2023 | Critics' Choice Super Awards ('אנ) | השחקנית הטובה ביותר בסדרת אימה | ונסדיי | זכייה |  |
| 2024 | Critics' Choice Super Awards ('אנ) | השחקנית הטובה ביותר בסרט אימה | צעקה 6 | מועמדות |  |
| 2023 | פרסי דוריאן ('אנ) | פרס הכוכב/ת העולה | עצמה | מועמדות |  |
| 2023 | פרסי פינגוריה צ'ינסו ('אנ) | ההופעה הטובה ביותר לשחקן משנה | צעקה | מועמדות |  |
| 2023 | פרס גלובוס הזהב | פרס גלובוס הזהב לשחקנית הטובה ביותר בסדרת קומדיה או סדרה מוזיקלית | ונסדיי | מועמדות |  |
| 2022 | פרסי הקולנוע של הוליווד מבקרי אמצע העונה ('אנ) | השחקנית הטובה ביותר | The Fallout | מועמדות |  |
| 2016 | פרסי אימג'ן | השחקנית הצעירה הטובה ביותר – טלוויזיה | הארלי באמצע | מועמדות |  |
| 2018 | פרסי אימג'ן | השחקנית הצעירה הטובה ביותר – טלוויזיה | הארלי באמצע | זכייה |  |
| 2019 | פרסי אימג'ן | השחקנית הצעירה הטובה ביותר – טלוויזיה | הארלי באמצע | מועמדות |  |
| 2021 | פרסי אימג'ן | השחקנית הטובה ביותר – סרט | יום הכן | מועמדות |  |
| 2023 | פרסי אימג'ן | השחקנית הטובה ביותר – טלוויזיה (קומדיה) | ונסדיי | זכייה |  |
| 2022 | פרסי הסרטים והטלוויזיה של MTV | ההופעה הפחדנית הטובה ביותר | צעקה | זכייה |  |
| 2023 | פרסי הסרטים והטלוויזיה של MTV | ההופעה הטובה ביותר בטלוויזיה | ונסדיי | זכייה |  |
| 2023 | פרסי הסרטים והטלוויזיה של MTV | הגיבור הטוב ביותר | ונסדיי | מועמדות |  |
| 2023 | פרסי הסרטים והטלוויזיה של MTV | הצמד הטוב ביותר  | ונסדיי | מועמדות |  |
| 2023 | פרסי בחירת הילדים של ניקלודיאון | השחקנית האהובה ביותר | ונסדיי | זכייה |  |
| 2024 | פרס בחירת הקהל | כוכבת סרט הדרמה של השנה | צעקה 6 | זכייה |  |
| 2024 | פרס אמי לבידור בפריים טיים | פרס אמי לבידור בפריים טיים לשחקנית ראשית בסדרת קומדיה | ונסדיי | מועמדות |  |
| 2024 | פרס סאטורן | פרס סטורן להופעה הטובה ביותר של שחקן צעיר יותר בסדרת טלוויזיה | ונסדיי | זכייה |  |
| 2025 | פרס סאטורן | השחקן/ית הצעיר/ה הטוב/ה ביותר בסרט | ביטלג'וס ביטלג'וס | זכייה |  |
| 2023 | פרס גילדת שחקני המסך | פרס גילדת שחקני המסך על הופעה יוצאת דופן של שחקנית בסדרה קומית | ונסדיי | מועמדות |  |
פרסים ומועמדויות > ביאורים

↑  יחד עם דבר (משפחת אדמס)
כביש 541

| --- | --- |

כביש 541 במרכז הרצליה (רח' סוקולוב), בעת העבודות להפיכתו למדרחוב
כביש 541 במרכז הרצליה (רח' סוקולוב), בעת העבודות להפיכתו למדרחוב
 מידע כללי
 כינוי:  שד' שבעת הכוכבים, רח' הרב קוק, רח' בן-גוריון, רח' סוקולוב, דרך ירושלים, רח' אחוזה
 סיווג:  כביש אזורי
 ציר:  כביש רוחב
 אורך:  9 ק"מ
 מיקום
 ערים ראשיות:  הרצליה, רעננה
 נקודת התחלה:  מחלף הסירה
 נקודת סיום:  צומת רעננה
 
 קואורדינטות:  32°09′45″N 34°50′05″E﻿ / ﻿32.162635027652°N 34.834723018946°E﻿ / 32.162635027652; 34.834723018946
  מפת מיקום  מפה מפורטת   (למפת נתניה מוגדלת) כביש 541(למפת נתניה רגילה) כביש 541(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 541(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 541  he tabBackground:;tabBorder:#aaa;defaultTab:0;
 
אנדרטת יד למעפיל האלמוני במחלף הסירה
כביש 541 הוא כביש רוחב אזורי בישראל, העובר בשטח בנוי בתחומי הערים הרצליה ורעננה. הכביש היה בעבר אחד מצירי הרוחב החשובים בשרון הדרומי והוא מקשר בין צירי האורך הארציים - כביש 2, נתיבי איילון וכביש 4. אורכו של הכביש כ-9 ק"מ.
כביש 541 מתחיל במערב במחלף הסירה, מקום בו הוא מצטלב עם כביש 2. כחצי קילומטר מזרחית לתחילתו, מצטלב הכביש עם נתיבי איילון במחלף שבעת הכוכבים ועובר מעל למסילת החוף.
בתחומי העיר הרצליה עובר כביש 541 במספר רחובות משדרות שבעת הכוכבים, לרחוב הרב קוק, ובצומת הרב קוק וארלוזורוב מתחבר לקצה הצפוני של כביש 482 שקצהו הדרומי בצומת עלית ברמת גן ומשם פונה שמאלה לשדרות בן-גוריון ממשיך לרחוב סוקולוב, ולבסוף לדרך ירושלים. מעט לאחר כניסתו של כביש 541 לתחומי העיר רעננה הוא הופך לרח' אחוזה, רחובה הראשי של העיר, ומסתיים בצומת רעננה, מקום בו הוא פוגש את כביש 4 ואת כביש 402.
תוכניות עתידיות

כיום הוסר הסימון של הכביש בתוואי הנ"ל.
בעבר תוכנן שכביש 541 החדש יוקם על בסיס תוואי כביש 5503, מצומת ניר אליהו עד צומת בית ברל. מצומת בית ברל, הכביש ימשיך מאחורי מושב גן חיים ושכונת "כפר סבא הירוקה" אל עבר מחלף חדש בכביש 4.
בחלק מהזמן חשבו לקרוא 541 לכביש החדש המתחיל בדרך שמעון פרס ברעננה ומתחבר אל חניון הנתיבים המהירים בכביש 20 ולכביש 2. בסופו של דבר הכביש הזה נקרא 543.
ראו גם

כבישי ישראל
הערות שוליים

↑  פרויקט הצעירים - עיריית כפר סבא, באתר y-kfar saba
↑  כביש 541, באתר מושב רשפון - מערכת מעוף+
מרגרט קוואלי

| --- | --- |

קוואלי, 2020
 לידה:  23 באוקטובר 1994 (בת 30) קליספל, ארצות הברית 
 מדינה:  ארצות הברית 
 תקופת הפעילות:  מ-2011 
 מקום לימודים:  אוניברסיטת ניו יורק  האקדמיה המלכותית לאמנות הדרמה 
 בן או בת זוג:  ג'ק אנטונוף (2023–?)  נאט וולף (2012–2014)  שיה לה-באף (דצמבר 2020–ינואר 2021) 
 פרופיל ב-IMDb
 
שרה מרגרט קוואלי (באנגלית: Sarah Margaret Qualley; נולדה ב-23 באוקטובר 1994) היא שחקנית ודוגמנית אמריקאית.
ביוגרפיה

מרגרט קוואלי נולדה ב-23 באוקטובר 1994 במונטנה. היא בתה של השחקנית והדוגמנית אנדי מקדואל, והדוגמן לשעבר, פול קוואלי. יש לה אח גדול, ג'סטין, ואחות גדולה, רייני, שהיא זמרת ושחקנית.
כשנולדה, משפחת קוואלי התגוררה בחווה במיזולה, מונטנה. הם עברו לאשוויל, קרוליינה הצפונית, כאשר מרגרט הייתה בת ארבע. הוריה של קוואלי נפרדו כשהייתה בת חמש, והיא חילקה את זמנה באופן שווה בין כל הורה. במשך שנים רבות התגוררו הוריה במרחק של שלושה קילומטרים זה מזה. בית משפחתה עם מקדואל נמצא בקרוליינה הצפונית.
היא ואחותה השתתפו, בנשף יציאה לחברה (Débutantes) שהתקיים בפריז.
היא עזבה את הבית בגיל 14 כדי ללמוד בבית הספר לאמנויות בצפון קרוליינה, שם למדה במגמת מחול קלאסי. היא למדה בלט, ועשתה התמחות בתיאטרון הבלט האמריקאי. במקביל למדה בבית הספר המקצועי לילדים בניו יורק. עם זאת, בגיל 16, בעקבות הצעה להפוך למתמחה בחברת תיאטרון המחול בצפון קרוליינה, החליטה קוואלי להתמקד במשחק. כדי להישאר בניו יורק, היא החלה לעבוד כדוגמנית. מאוחר יותר השתתפה בתוכנית הקיץ באקדמיה המלכותית לאמנות הדרמה בלונדון.
קוואלי למדה באוניברסיטת ניו יורק, אך עזבה לאחר סמסטר כדי להתמקד במשחק.
קריירה > דוגמנות

לראשונה הופיעה קוואלי כדוגמנית בגיל 16 במהלך שבוע האופנה בניו יורק, בתצוגה של מעצבת האופנה אלברטה פרטי. היא דגמנה בשבוע האופנה בפריז אביב/קיץ 2012 עבור חברות האופנה ולנטינו ושאנל. היא שוב צעדה על המסלול בתצוגה של שאנל במהלך תצוגת הסתיו/חורף לשנת 2012 של החברה. קוואלי הצטלמה למגזינים כמו ווג, וואניטי פייר. קוואלי הופיעה בפרסומת של ראלף לורן לקולקציה של עונת סתיו/חורף 2016, שצולמה על ידי סטיבן מייזל.
החל משנת 2015 היא חתומה בסוכנויות הדוגמניות IMG Models ו-Uno Models Barcelona.
קריירה > משחק

קוואלי הופיעה לראשונה על המסך בשנת 2013, בתפקיד קטן בסרטה של ג'יה קופולה "פאלו אלטו". היא קיבלה את התפקיד מכיוון שבמקרה ביקרה את החבר שלה, נאט וולף ששיחק בסרט.
ביוני 2013 לוהקה קוואלי לתפקיד חוזר בסדרת הטלוויזיה של HBO, "הנותרים". קוואלי חזרה לשחק בסדרה בעונות השנייה והשלישית שלאחר מכן של הסדרה בשנים 2015 ו-2017, בהתאמה.
בשנת 2016 שיחקה בסרט "בלשים בע"מ" לצד ראיין גוסלינג וראסל קרואו. באפריל אותה שנה פורסם כי קוואלי תשחק בסרט "היעלמותה של סידני הול" בבימויו שון כריסטנסן. הסרט הוקרן בבכורה בפסטיבל סאנדנס בשנת 2017, לצד סרט נוסף שלה,"אמונה במבחן". בסרט "אמונה במבחן" קוואלי מגלמת את נזירה צעירה המתחילה לפקפק באמונה כשהיא עוברת הכשרה להיות נזירה. הסרט יצא לאקרנים ב-27 באוקטובר 2017. באותה שנה כיכבה קוואלי בסרט "מחברת המוות", שביים אדם ווינגארד.
בשנת 2018 הופיעה קוואלי בסרט "דוניברוק", בבימויו של טים סאטון ובכיכובם של ג'יימי בל ופרנק גרילו. הסרט הוקרן בבכורה בפסטיבל הבינלאומי לקולנוע בטורונטו 2018.
בשנת 2019 שיחקה קוואלי בתפקיד ראשי בסרט המדע הבדיוני של נטפליקס, "איו אחרונה על כדור הארץ". את הסרט ביים ג'ונתן הלפרט והוא יצא לאקרנים ב-18 בינואר 2019. היא גילמה את סם וולדן, אחת הניצולות היחידות שנותרו בכדור הארץ אחרי אסון קשה מאוד. היא מדענית צעירה שמתמסרת למטרה אחת ויחידה: למצוא דרך לעזור לבני האדם לשרוד בכדור הארץ ולאמץ את תנאי המחיה החדשים בעולם המזוהם ולמנוע את עזיבתם. אבל כאשר המעבורת האחרונה מתוכננת לעזוב את כדור הארץ למושבה מרוחקת על איו, נחישותה להישאר מתמוססת ויחד עם ניצול נוסף בשם מיכה הם יוצאים למסע להצטרף לשאר האנושות ולהתחיל חיים חדשים.
בשנת 2019 שיחקה קוואלי בסרט "בן הארץ". באותה שנה גילמה קוואלי את השחקנית והרקדנית אן ריינקינג (אנ') במיני סדרה "פוסי/ורדון", עליה קיבלה מועמדויות לפרס אמי לשחקנית משנה בסדרה או מיני סדרה. לאחר מכן היא הופיעה בסרטו של קוונטין טרנטינו, "היו זמנים בהוליווד", בו גילמה בת למשפחת מנסון בשם פוסיקאט. על הסרט היא הייתה מועמדת יחד עם שאר השחקנים לפרס גילדת שחקני המסך על הופעה יוצאת דופן על ידי אנסמבל בסרט קולנוע. קוואלי שיחקה בסרט "סיברג" לצד קריסטן סטיוארט וג'ק אוקונל. את הסרט ביים בנדיקט אנדרוז.
בשנת 2020 כיכבה קוואלי בסרט "Wake Up", סרט קצר שביימה אוליביה ויילד, ובסרט הדרמה-קומי "השנה שלי עם סלינג'ר", לצד סיגורני ויבר ובבימויו של פיליפ פאלארדו. הפרק הראשון הוקרן בבכורה עולמית בפסטיבל הסרטים הבינלאומי בברלין בפברואר 2020.
בשנת 2021 שיחקה בתפקיד ראשי במיני-סדרה של נטפליקס; "עוזרת בית" שם היא מגלמת את אלכס, הבורחת מבן זוגה האלים (ניק רובינסון). עבור תפקידה זה, הייתה קוואלי מועמדת לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.
קוואלי תככב במותחן הפסיכולוגי "A Head Full of Ghosts", שיביים סקוט קופר על פי ספרו של ג'ון פול טרמבליי; ובסרט "The Stars at Noon" שביימה קלייר דני ומבוסס על ספר באותו שם מאת דניס ג'ונסון, שם תשחק לצד רוברט פטינסון.
קריירה > וידאו קליפים, משחקי וידאו ופרסומות

בשנת 2015 הופיעה קוואלי בסרט פרסומי קצר "L'Américaine" של חברת האופנה האמריקאית טורי בורץ'. קוואלי מופיעה כדמות המרכזית בפרסומת שביים ספייק ג'ונז עבור חברת האופנה KENZO. לפרסומת הקצרה לשנת 2016 חיבר כריאוגרפיה הכוריאוגרף ריאן האפינגטון. עם זאת, חלק ניכר מהריקודים אלתרה קוואלי בעצמה. קוואלי ואחותה רייני הופיעו בקליפ של הסינגל "Sweet Sound of Ignorance" של הזמרת הצרפתייה סוקו.
ב-29 במאי 2019 נחשף כי קוואלי תשחק במשחק "Death Stranding" של פלייסטיישן 4. את המשחק יצר מעצב משחקי הווידאו היפני הידאו קוג'ימה. היא גם גילמה את דמותה של לוקן, אחותה התאומה של האמא, במשחק.
חיים אישיים

החל מנובמבר 2019, קוואלי מתגוררת בניו יורק. קוואלי התגוררה בעבר בלוס אנג'לס עם אחותה רייני, איתה היא חולקת כלב בשם בוקס. קוואלי תיארה את אחותה כ"אלילה שלי, החברה הכי טובה שלי בעולם כולו".
באוקטובר 2020 החלה לצאת עם השחקן שיה לה-באף לאחר שכיכבו יחד בקליפ לשיר "Love Me Like You Hate Me" של אחותה רייני. מערכת היחסים של קוואלי ולה-באף הסתיימה בינואר 2021 בעקבות האשמות של חברתו לשעבר, הזמרת FKA Twigs הכוללות פגיעה מינית ותקיפה. בספטמבר 2021, בראיון למגזין הארפר'ס בזאר, אמרה קוואלי כי היא מאמינה להאשמות נגדו.
באוגוסט 2021 החלה לצאת עם המוזיקאי ג'ק אנטנוף; השניים אף התארסו ב-25 במאי 2022; דבר שהם אישרו בחשבון באינסטגרם שלהם ב-31 במאי 2022. באוגוסט 2023 השניים התחתנו בחתונה שאירחה לא מעט מפורסמים.
פילמוגרפיה חלקית > קולנוע

| שנה | סרט | תפקיד | הערות |
| --- | --- | --- | --- |
| 2013 | פאלו אלטו | ראקל |  |
| 2016 | בלשים בע"מ | אמיליה קוטנר |  |
| 2017 | אמונה במבחן | האחות קתלין האריס |  |
| 2017 | ההיעלמות של סידני הול | אלכסנדרה |  |
| 2017 | מחברת המוות | מיה סאטון / קירה |  |
| 2018 | קרב מכריע | דליה אנגוס |  |
| 2019 | איו אחרונה על כדור הארץ | סם וולדן |  |
| 2019 | בן הארץ | מרי דלטון |  |
| 2019 | Adam | קייסי פרימן |  |
| 2019 | היו זמנים בהוליווד | פוסיקאט "רות אן מוראוס" |  |
| 2019 | Strange But True | מליסה מודי |  |
| 2019 | סיברג | לינט סולומון |  |
| 2020 | השנה שלי עם סלינג'ר | ג'ואנה רקוף (אנ') |  |
| 2022 | Stars at Noon | טריש |  |
| 2022 | Sanctuary | רבקה |  |
| 2023 | מסכנים שכאלה | פליסיטי |  |
| 2024 | סעי בובה | ג'יימי |  |
| 2024 | יופי מסוכן | סו / מונסטרו אליזסו |  |
| 2024 | סוג של חסד | ויויאן / מרתה / התאומות רות ורבקה |  |
| 2025 | גילמור המאושר 2 (אנ') |  |  |
| 2025 | Honey Don't! | האני אודונהיו |  |
| TBA | Fred & Ginger | ג'ינג'ר רוג'רס |  |
פילמוגרפיה חלקית > טלוויזיה

| שנה | סדרה | תפקיד | הערות |
| --- | --- | --- | --- |
| 2014–2017 | הנותרים | ג'יל גארבי | תפקיד ראשי (3 עונות); 22 פרקים |
| 2019 | פוסי/ורדון | אן ריינקינג (אנ') | מיני סדרה |
| 2021 | עוזרת בית | אלכס ראסל | תפקיד ראשי; 10 פרקים |
פרסים ומועמדויות

| שנה | פרס | קטגוריה | עבודה | תוצאה | הפניות |
| --- | --- | --- | --- | --- | --- |
| 2019 | טקס פרס אמי לבידור בפריים טיים ה-71 | שחקנית משנה מצטיינת בסדרה או בסרט מוגבל | פוסי/ורדון | מועמדות |  |
| 2020 | פרסי הטלוויזיה של בחירת המבקרים | השחקנית המשנה הטובה ביותר בסרט/מיני סדרה | פוסי/ורדון | מועמדות |  |
| 2020 | פרסי גילדת שחקני המסך | ביצוע יוצא מן הכלל על ידי שחקנים בסרט | היו זמנים בהוליווד | מועמדות |  |
| 2021 | פרסי גילדת שחקני המסך | השחקנית הטובה ביותר בסרט טלוויזיה או במיני-סדרה (אנ') | עוזרת בית | מועמדות |  |
| 2022 | טקס פרס אמי לבידור בפריים טיים ה-74 | השחקנית הראשית הטובה ביותר במיני-סדרה או בסרט (אנ') | עוזרת בית | מועמדות |  |
| 2024 | פרס הווידאו קליפים של MTV | הבימוי הטוב ביותר | Bleachers – "Tiny Moves" | מועמדות |  |
| 2024 | פרס הווידאו קליפים של MTV | הכוריאוגרפיה הטובה ביותר | Bleachers – "Tiny Moves" | מועמדות |  |
| 2025 | פרס גלובוס הזהב | שחקנית המשנה הטובה ביותר בסרט | יופי מסוכן | מועמדות |  |
| 2025 | פרס סטלייט | השחקנית הטובה ביותר בתפקיד משנה | יופי מסוכן | מועמדות |  |
| 2025 | פרס סאטורן | שחקנית המשנה הטובה ביותר בסרט | יופי מסוכן | מועמדות |  |
רבי פרידא

| --- | --- |
 השתייכות:  אמוראי ארץ ישראל 
 בני דורו:  רבי אמי
 
רבי פרידא היה אמורא ארץ ישראלי בדור השלישי.
זמנו ומקומו

רבי פרידא מוזכר פעמים בודדות בספרות חז"ל.
בתלמוד הבבלי מוזכרות שתי שאלות ששאל את רבי אמי, אמורא ארץ ישראלי מהדור השלישי. כן מופיע שם סיפור על פגישתו עם רבי עזרא בן בנו של רבי אבטולס, שהיה דור עשירי לרבי אלעזר בן עזריה. בנוסף מופיעים בתלמוד שני סיפורים על אריכות ימיו, וסיפור אחד על סבו, שמצא גולגולת בשערי ירושלים. על פי המוסכמה, הקידומת "רבי" בתלמוד מציינת חכמים שנסמכו בארץ ישראל, בניגוד לקידומת "רב" הניתנת לאמוראי בבל שלא נסמכו (מכיוון שאין סומכין בחוץ לארץ).
יש שזיהו את רבי פרידא עם חכם בעל שם דומה המוזכר פעמיים בתלמוד הירושלמי, ששוחח עם רבי יהודה הנשיא (התנא) או רבי יהודה נשיאה נכדו (בן הדור הראשון לאמוראים). לדבריהם רבי פרידא האריך ימים מאז עד ימי רבי אמי. אחרים חלקו על זיהוי זה. באגרת רב שרירא גאון מוזכר השם "רבי פרידה" ברשימת החכמים שהיו בדורו של רבן שמעון בן גמליאל, אביו של רבי יהודה הנשיא.
אריכות ימים

רבי פרידא ידוע בעיקר בשל סיפור הממחיש את גודל סבלנותו ומסירותו לתלמידיו:
לרבי פרידא היה תלמיד קשה תפיסה, שהיה רבי פרידא שונה לו את הנלמד ארבע מאות פעמים עד שתפס. יום אחד הזמינו את רבי פרידא לדבר מצווה. שנה רבי פרידא לתלמידו, אך אותו יום לא תפס התלמיד. אמר לו רבי פרידא: "מה נשתנה היום?" ענה לו התלמיד: "מאותה שעה שאמרו לו לרבי 'יש דבר מצווה' הוסחה דעתי, וכל רגע חשבתי 'עכשיו יעצור רבי, עכשיו יעצור רבי'". אמר לו רבי פרידא: "תן דעתך ואשנה לך". חזר ושנה לו ארבע מאות פעמים נוספות. יצאה בת קול ואמרה לרבי פרידא: "האם אתה מעדיף שיוסיפו לך ארבע מאות שנים, או שתזכו אתה ובני דורך לעולם הבא?" ענה רבי פרידא: "שנזכה אני ובני דורי לעולם הבא". אמר להם הקב"ה: "תנו לו זו וזו".
מכיוון שהמספר "ארבע מאות" נראה מוגזם, הציע הרב יהודה יודיל אפשטיין שהגרסה המקורית הייתה "ד' ומ'", כלומר ארבע וארבעים (בגימטריה), והיא נעתקה בשיבוש לנוסח "ד' מאות". הרב אהרון הימן כתב שארבע מאות השנים הן לשון גוזמא, כיוון שאחרת רבי פרידא חי עד ימי הגאונים, והם ודאי היו מזכירים זאת. משיקולים דומים, טען הרב ראובן מרגליות שהגרסה המקורית הייתה "תשעים" וקוצרה על ידי מעתיקים ל-"ת'", ופוענחה בטעות על ידי מעתיקים מאוחרים יותר לארבע מאות (כגימטריה של ת').
במסכת מגילה מסופר כי תלמידיו של רבי פרידא שאלו את רבם באיזו זכות האריך ימים, והוא השיב להם שהקפיד כל ימיו על שלושה דברים: להיות הראשון בבית המדרש; לכבד תמיד כהן שיברך את ברכת המזון, כאשר נכח כהן תלמיד חכם בסעודה; ולא לאכול מבשר בהמה לפני שהפרישו ממנה את מתנות הכהונה - זרוע לחיים וקיבה.
השקפה

רבי פרידא הורה להסתכל בעיקר על מעשיו של האדם, ולא על ייחוס אבותיו:
בתלמוד מסופר שאמרו לרבי פרידא שבשער ממתין רבי עזרא (הכהן) בן בנו של רבי אבטולס, שהוא דור עשירי לרבי אלעזר בן עזריה, שהיה דור עשירי לעזרא הסופר. נענה רבי פרידא: מהו כל זה? אם בן תורה הוא - נאה; אם בן תורה הוא ומיוחס הוא - יפה ונאה; ואם מיוחס הוא ואינו בן תורה - תאכלהו אש! אמרו לו: בן תורה הוא. אמר להם רבי פרידא: אם כן, שיכנס ויבוא. התלמוד ממשיך ומספר על הדרשות שנשאו שני החכמים בפגישה.
הריב"ש הביא ראיה מסיפור זה כי ניתן להקל בכבודו של כהן עם הארץ, ואף אם הוא כהן מיוחס.
יוון העתיקה

מקדש הפיסטוס באתונה
חלוקת הניבים היווניים בתקופה הקלאסית
תולדות יוון העצמאית בעת העתיקה נמשכו כאלף שנים במהלך העת העתיקה, מתקופת המעבר בין התרבות המיקנית ועד לכיבוש יוון על ידי רומא. התרבות היוונית העתיקה ומורשתה נחשבת בעיני היסטוריונים רבים כערש תרבות המערב וזו אשר הייתה בעלת השפעה רבה על תרבות רומא העתיקה, הקיסרות הרומית, וכלל התרבויות האירופאיות עד לימינו.
התרבות היוונית לא הייתה מוגבלת לחלקו הדרומי של חבל הבלקן, אזור גאוגרפי שבו שוכנת יוון המודרנית. תנועת קולוניזציה גדולה שיזמו היוונים הביאה יוונים רבים לחלקים גדולים של הים התיכון. מלבד איי הים האיגאי, ריכוזים יווניים גדולים היו באסיה הקטנה ואילו במערב ידועה יוון הגדולה – אזור התיישבות יווני שכלל את דרום חצי האי האפניני והחלק המזרחי של סיציליה. מלבד הריכוזים האלה היו מושבות יווניות רבות מפוזרות בחלקים נרחבים של הים התיכון ומעט גם בחופי הים השחור, במיוחד באזורים שבהם השלטון המרכזי היה חלש ולא היה מסוגל להתנגד להתיישבות היוונית.
בעת העתיקה יוון לא הייתה מדינה אחת. מדינות רבות, חלקן גדולות כמו אתונה וספרטה שמספר תושביהן עלה לכמה מאות אלפים וחלקן קטנות שמספר תושביהן לא עלה על אלפים ספורים, היו המאפיין של החיים היוונים. חלק מהמדינות היו בעלות חברה עירונית מפותחת והתבססו על עיר-מדינה, הידועה בשם הפוליס. הפוליס שלטה על הסביבה הגאוגרפית המידית שלה ובדרך כלל הייתה קטנה בשטחה. חלק מהיוונים לא יצרו פולייס אלא התגוררו במסגרות שבטיות או אגרריות בלי שלטון מרכזי מסודר. כתוצאה מכך לא הייתה צורת משטר אחידה או תרבות אחידה. כל אזור היה בעל מאפיינים המיוחדים לו, אם כי היו ליוונים העתיקים גם מאפיינים משותפים רבים.
היוונים סיווגו את עצמם לכמה קבוצות אתניות: איונים, דורים, איולים ואכאים. כל קבוצה דיברה ניב משלה של השפה היוונית, מלבד האכאים שהשתמשו בניב הדורי.
גאוגרפיה > גאוגרפיה פיזית של יוון

התרבות היוונית פרחה בדרומו של חבל הבלקן. אזור זה מתאפיין באקלים ים תיכוני: קיץ חם ולח וחורף גשום וקריר. חבל הבלקן שופע במים, אך הקרקע הראויה לעיבוד חקלאי היא מעטה בגלל רכסי הרים רבים. רכסים אלה לא רק דחפו את היוונים להוציא את פרנסתם מן הים, אלא גם הגדירו הלכה למעשה את העולם היווני. בעמקים הפוריים התפתחו הפולייס שגבולותיהן היו מופרדות על ידי רכסי ההרים. הרכסים מנעו מעבר נח מעמק אחד למשנהו ותרמו בכך לפירוד הפוליטי שאפיין את יוון. יתר על כן, הקרבה לים ושפע המפרצים והנמלים הטבעיים אפשרה את פיתוח התעבורה הימית ביוון, במיוחד בתקופה שבה אמצעי התעבורה היבשתיים היו פרימיטיביים מאוד.
הגאוגרפיה השפיעה גם על הכלכלה המקומית. העמקים הקטנים לא אפשרו עדרי בקר או סוסים גדולים. לכן, מרבית המשק החקלאי היווני התרכז בצאן כמו כבשים, עזים וכו'. הייתה לכך השפעה גם על תרבות הלחימה היוונית – מיעוט הסוסים הזמינים למלחמה הקטין מאוד את חילות הפרשים היוונים ואלה הסתמכו בעיקר על חיל הרגלים.
גאוגרפיה > גאוגרפיה פוליטית

המרכז הגאוגרפי של יוון היה בחלקו הדרומי של חבל הבלקן. הגאוגרפיה היוונית התחלקה באופן גס לדרום מערב יוון בחצי האי פלופונסוס עם ספרטה כפוליס הדומיננטית באזור במשך רוב התקופה, אטיקה בדרום מזרח עם אתונה כפוליס הדומיננטית. בויוטיה עם תבאי כפוליס העיקרית, פוקיס ולוקריס (אנ') היו במרכז יוון ואילו תסליה בצפון. מלבד שטחים אלה בעלי הקשר ההדוק לתרבות היוונית, מספר ישויות מדיניות נוספות חלקו את התרבות היוונית. אפירוס ומוקדון הן מייצגות בולטות לכך.
הקולוניזציה היוונית שהחלה במאה ה-8 לפנה"ס הפיצה את התרבות היוונית ברחבי המזרח התיכון. תושבות (ἀποικία) חשובות רבות הוקמו באסיה הקטנה ובאזור איטליה – בחצי האי האפניני וסיציליה עם הפוליס החשובה סירקוסאי. התיישבות נוספת, אם כי פחות חשובה מבחינת ההשפעה הפוליטית הייתה לאורך חופי הים השחור ובלוב. התושבות היווניות היו עצמאיות מפוליס האם, אם כי קשרים "משפחתיים" התקיימו בין פוליס האם לבתה בניכר. חלק מהתושבות הפיצו את הקולוניזציה הלאה עם הקמת תושבות משלהן. התושבות היווניות עזרו להפיץ את התרבות היוונית באזור.